钦定古今图书集成/明伦汇编/氏族典/第487卷 > 《廖用贤尚友录》 > 谢深甫
## 钦定古今图书集成/明伦汇编/氏族典/第487卷 > 《廖用贤尚友录》 > 谢深甫

按《宋史谢深甫传》：“深甫字子肃，台州临海人。少颖悟
力学，中乾道二年进士第，调嵊县尉。以荐除籍田令，
迁大理丞。江东大旱，擢为提举常平。光宗即位，累除
工部侍郎。宁宗即位，除焕章阁待制，知建康府，改御
史中丞。庆元元年，除端明殿学士，签书枢密院事，迁
参知政事，再迁知枢密院事。内侍王德谦建节，深甫”
三疏力陈不可，德谦竟斥。进金紫光禄大夫，拜右丞
相，封鲁国公。嘉泰元年，拜少保。乞骸骨，授醴泉观使。
明年，拜少傅，致仕，薨。后孙女为理宗后，追谥“惠正。”